Palendrių Aušros Vartų Marijos bažnyčia
55°43′53.01″ š. pl. 22°55′56.32″ r. ilg.﻿ / ﻿55.7313917°š. pl. 22.9323111°r. ilg.﻿ / 55.7313917; 22.9323111 Palendrių Aušros Vartų Marijos bažnyčia, arba Palendrių Aušros Vartų Švč. Mergelės Marijos vieša oratorija – neveikianti katalikų bažnyčia, vadinta vieša oratorija, stovinti Palendriuose, Kelmės rajone, už 14 km į šiaurę nuo Kelmės, 3,5 km į rytus nuo kelio  2103  Verpena–Šalteniai–Ramučiai . Ji laikoma viena iš įdomiausių ir gražiausių gelžbetoninės prieškario lietuvių architektūros pavyzdžių. Gyvavo apie dešimtmetį – iki Antrojo pasaulinio karo pabaigos ir pokaryje. Šiuo metu stovi vieniša, lentomis apkaltais langais. Šalia bažnyčios yra naujas, prieš dešimtmetį įšventintas Benediktinų vienuolynas. Priešingoje pusėje – nedidelės kapinaitės.